《山居四十首》
元代·栯堂

乱流尽处卜幽栖，独树为桥过小溪。春雨桃开忆刘阮，晚山薇小梦夷齐。

寻僧因到石梁北，待月忽思天柱西。借问昔贤成底事，十年骑马听朝鸡。

作者简介：益字栯堂，温州人。大慧杲四世法嗣，得法于净慈隐公。住庆元奉化岳林寺，世传《山居诗》一编，檗庵黄僧游广陵，得于东隐精舍。为元时旧刻。